作者：张矩
词牌/韵律：摸鱼儿

paragraphs: 又吴尘、暗斑吟袖，西湖深处能浣。
晴云片片平波影，飞趁棹歌声远。
回首唤。
仿佛记、春风共载斜阳岸。
轻携分短。
怅柳密藏桥，烟浓断径，隔水语音换。
思量遍。
前度高阳酒伴。
离踪悲事何限。
双峰塔露书空颖，情共暮鸦盘转。
归兴懒。
悄不似、留眠水国莲香畔。
灯帘晕满。
正蠹帙逢迎，沈煤半冷，风雨闭宵馆。